הוועדה המסדרת, כנסת 25, פרוטוקול מספר 22, 2023-01-04 00:00

אופיר כץ: בוקר טוב לכולם, אני מתכבד לפתוח את ישיבת הוועדה המסדרת

אופיר כץ:  בהמשך לדיון הקודם שהיה לנו לגבי החלוקה, קיימתי פגישות עם נציגים, גם מהקואליציה, גם מהאופוזיציה

אופיר כץ:  לאחר שיח עם הנציגים אתמול, כמו שהתחייבתי, אני אעביר לכם את החומרים לפני ולא באותו בוקר, השתדלתי לשלוח את זה אתמול כמה שיותר מוקדם

אופיר כץ:  להבדיל מהדיון הקודם, אני אציג את השינויים העיקריים, אני בטוח ששמתם לב

אופיר כץ:       בחלוקה הנוכחית שעשיתי, הפרדנו את יש עתיד ורע"מ, כשלפני כן הם היו ביחד 29 וכל אחת קיבלה את מספר החברים לפי המפתח הקיים

אופיר כץ:  יש עתיד זכאים ל-42 נציגים בוועדות, ורע"מ ל-9

אופיר כץ:       לפי החישוב יהיו ליש עתיד עכשיו שני נציגים בוועדת העבודה והרווחה במקום אחד, וכן שלושה נציגים בוועדת החינוך לפי בקשתם

אופיר כץ:  התווסף נציג לרע"מ בוועדת הכספים, במקום נציג שהיה להם בקרן הגז

אופיר כץ:  לשם כך אנחנו צריכים להגדיל את ועדת הכספים, ונדרשת הגדלה של מספר חברי ועדת הכספים ל-18 חברים, וזה מצריך רוב של 75% בוועדה

אופיר כץ:  אחרי שנסיים במליאה, נצטרך לחזור לוועדה ונצטרך רוב של 75

שגית אפיק: ועדת כנסת

אופיר כץ: אוקי

ארבל אסטרחן: אז תבחר קודם 17?      

משה טור פז: 	בשביל זה צריך להקים אותה, לא?     

ארבל אסטרחן: אז כבר תהיה החלטה ואז כבר אפשר לעלות למליאה עם 18

אופיר כץ: איפה נציג רע"מ? ווליד, דיברת עם נציגים מהאופוזיציה להגדיל את ועדת הכספים?     

וליד טאהא: כן, אין בעיה

אופיר כץ: מי הנציגים שמצביעים?     

זאב אלקין: אנחנו נתמוך

אופיר כץ: כמה אתם? אחד?     

זאב אלקין: כרגע אחד

זאב אלקין:  גם ישראל ביתנו יתמכו

משה טור פז: אם רע"מ תומכת, גם אנחנו תומכים

יבגני סובה: למה אלקין? יש לך את בועז

אופיר כץ: אז לפני ההצבעה אנחנו נעשה גיוס, אני רואה שאין בעיה

יבגני סובה: לא, אין בעיה

אופיר כץ: אז לפני ההצבעה, נצביע גם על ההגדלה, בסדר גמור

אופיר כץ:       לגבי הוועדות, האופוזיציה תקבל שבע ועדות – ארבע קבועות ועוד שלוש ועדות של נושאים מיוחדים, שייקבעו בהסכמה אתנו

אופיר כץ:  יש עתיד יקבלו סך הכול, אם אנחנו לפי החלוקה של שני שליש ושליש, שתי ועדות מלאות, ויתר החלוקה היא אותו דבר לפי הדף שקיבלתם בדיון הקודם: הוועדות לעניין זכויות הילד, עובדים זרים, מלחמה בסמים ואלכוהול, פניות ציבור – בהמשך, לא יודע אם מחר או תחילת שבוע הבא, נחליט כבר בהמשך

גלעד קריב: מתי המיוחדות?     

אופיר כץ: או מחר או שבוע הבא

אפרת רייטן: בימים הקרובים?     

אופיר כץ: כן, או מחר או תחילת שבוע, לא יותר מזה, כי אלה ועדות שגם אנחנו בראשות הליכוד ובראשות סיעות הקואליציה, אין פה איזה משהו לעכב

גלעד קריב: - - - זכויות הילד, עובדים זרים, מלחמה בסמים – זה ברור לי, אבל אם הם יוקמו ביחד עם שלוש הוועדות?     

אופיר כץ: כן, אני רוצה אחרי זה את הכול ביחד, כל מה שנשאר

אופיר כץ:       יש פה עוד חסר גם אצלנו בקואליציה מבחינת הוועדות לש"ס, וגם באופוזיציה קיים עדיין חסר, ואני שוקל בחיוב בהמשך להקים עוד שתי ועדות לנושא מסוים: אחת לקואליציה ואחת לאופוזיציה

זאב אלקין: הערתי את זה בדיון הקודם, וזה לא כתוב פה בשום מקום, למרות שאמרתם שזה מקובל עליכם, ממלא מקום – שבחוץ וביטחון ובכספים כל סיעה שיש לה חברים, תוכל לשים ממלא מקום כמספר החברים

אופיר כץ: מאותה סיעה?     

זאב אלקין: כן

ארבל אסטרחן: הם יכולים להיות גם מסיעה אחרת

אופיר כץ: לא, אז אני מדגיש מאותה סיעה

זאב אלקין: ממלאי מקום קבועים

בועז טופורובסקי: מה זאת אומרת? בכספים למה צריך ממלא מקום?     

שמחה רוטמן: בכספים למה צריך ממלא מקום?     

זאב אלקין: כי אנחנו רוצים

ארבל אסטרחן: - - - יכול להיות שחבר הכנסת אלקין למשל יכול להגיד: לנו יש חבר, מגיע לנו למנות ממלא מקום אחד, ואנחנו ממנים אותו מסיעה אחרת

שמחה רוטמן: לא, זה חסר משמעות

זאב אלקין: יש אנשים שזה לא חסר משמעות עבורם

אופיר כץ: אבל זאת הצבעה, נכון?     

ארבל אסטרחן: כן

אופיר כץ: אוקי, אז אנחנו נצביע אם זה יהיה מאותה סיעה

יבגני סובה: אופיר, אתה לא צריך להגביל את זה, מה זה משנה לך?     

זאב אלקין: כשמביאים את זה למליאה, זה צריך להיות כתוב, בטח לגבי חוץ וביטחון, לכן אני כבר מראש אומר על סיעתנו, שאנחנו מבקשים שני ממלאי מקום בחוץ וביטחון ושני ממלאי מקום בכספים, שתציינו את זה כבר מראש

גלעד קריב: ואנחנו אחד

ארבל אסטרחן: צריך שמות

יבגני סובה: ואנחנו אחד ואחד

זאב אלקין: תגידו מתי אתם רוצים שמות, לפני המליאה

אופיר כץ: שגית, אני פניתי לכל הסיעות ואני פונה גם אליכם - - -     

גלעד קריב: אופיר, רק בחוץ וביטחון צריך את השם, בכספים אין - - -     

קריאה: בכל הוועדות צריך

גלעד קריב: אבל עוד פעם, בחוץ וביטחון ממלא המקום לא יכול להיכנס ללא אישור שמו הספציפי

גלעד קריב:  בכספים זה לא המצב

ארבל אסטרחן: עדיין אנחנו  מבקשים את כל השמות ככל האפשר לפני המליאה

זאב אלקין: לפני המליאה? אני פעם ראשונה שומע את זה

ארבל אסטרחן: בדרך כלל מעלים את זה לפני המליאה, אמנם אחרי הוועדה, כי המליאה אמורה לבחור את החברים

זאב אלקין: הפער בין זמן הוועדה לזמן המליאה הוא - - -     

ארבל אסטרחן: הוא אומר שהוא ביקש - -      

זאב אלקין: אלה תהליכים מורכבים בסיעות, אני לא יודע אם נספיק

אופיר כץ: ואם לא מביאים את זה, ואם הוא לא מספיק להביא? הוא ישלח עכשיו לסיעה שלו, ואם הוא לא מספיק?     

ארבל אסטרחן: חוץ וביטחון זה עניין אחר

גלעד קריב: חוץ וביטחון זה נפרד

זאב אלקין: הוא לא יכול להיכנס, אבל הרי בסופו של דבר, ברגע שהמליאה הצביעה על ההרכב הסיעתי גם לגבי חוץ וביטחון, אפשר להודיעה במליאה בארבע ביום שני

זאב אלקין:  ברור לי שזה לא נכנס לתוקף עד שלא הודיעו את זה במליאה – המבנה מאושר, צריך רק להודיע עליו אחר כך במליאה, מי שלא יספיק להביא את השמות עד ההצבעה היום

זאב אלקין:  זה לא ריאלי, הרי עד שזה לא הוצבע, אנחנו לא יודעים סופית שזה המבנה

זאב אלקין:  ברגע שמצביעים, רק אז אפשר לעשות תהליך פנים סיעתי, והוא מורכב

שגית אפיק: רצוי שיביאו כמה שיותר

שגית אפיק:  אם לא יביאו, נעשה פעמיים

אופיר כץ: אוקי, בסדר גמור

אופיר כץ:  אז אני פותח לדיון, מי שלא דיבר

אופיר כץ:  אני רוצה להצביע בסביבות השעה 10:00

זאב אלקין: רק הערתי התקבלה, כן אופיר? ייכתב בהחלטה, וגם יוצג במליאה, שיש ממלא מקום בחוץ וביטחון ובכספים, כי זה חשוב שייאמר, אחרת אין לזה תוקף

אופיר כץ: טוב, בסדר

זאב אלקין: זה צריך להיות כתוב בהחלטה שמצביעים עליה

נעמה לזימי: אם אין לכם - - -     

זאב אלקין: לא, בוודאי שאין לנו

זאב אלקין:  הרי אי אפשר לעשות תהליך סיעתי – את יודעת, דיון פה תמיד יכול לשנות פלוס מינוס מקום לפה, לשם

זאב אלקין:  עד שזה לא הוצבע, אין טעם להתחיל תהליך סיעתי מלא סופי

אפרת רייטן: שגית, אני גם מצטרפת לבקשה של חבר הכנסת אלקין

זאב אלקין: וזה יוצבע רק היום בעשר, בעשר נתחיל את התהליך

זאב אלקין:  לא בטוח שנסיים אותו היום ב-11:00

אפרת רייטן: אנחנו גם צריכים את הזמן

אופיר כץ: לאיזה ועדות?     

גלעד קריב: אופיר, כל הוועדות, גם אצלכם עכשיו צריך לשבת ולדון על ההרכב

אופיר כץ: אנחנו מקסימום נעשה הפסקה במליאה וניתן לכם זמן להעביר את השמות, כי אני מניח שאתם כבר כמה ימים, או אפילו לפני, אתם כבר יודעים את ההרכב של הוועדות ובטח עשיתם עבודה

אופיר כץ:  אני גם מניח שאתם גם רוצים להקים את הוועדות כמה שיותר מהר, שנתחיל לעבוד

אופיר כץ:  אני מאמין שנתגבר על הפער הזה של חצי שעה לפה, שעה לשם

אופיר כץ:  חברים, תעבירו לסיעות שלכם, שיתחיל להעביר את השמות לנועה, ושוב, אם אנחנו נצטרך לחכות עוד קצת במליאה, נעשה הפסקה, זה לא קריטי

משה טור פז: אני רוצה לברך על השיפור שנעשה, עבודה מהפעם הקודמת

משה טור פז:  תמיד רוצים וצריך יותר, אבל בהחלט היתה התקדמות

משה טור פז:  אני חושב שגם ההפרדה שנעשתה בינינו לבין רע"מ, היא נכונה לשתי הסיעות

משה טור פז:  לחלופים, חשבתי להציע לצרף את חד"ש-תע"ל לליכוד, ואז אני חושב שזה היה מתאזן בחזרה, אבל אני חושב שההפרדה עדיפה, כל מפלגה, מן הראוי שתעבוד ביחד

אופיר כץ: לא, זה היה 37

משה טור פז: לא, אבל אתה יודע, העבודה שלכם היתה כל כך טובה באופוזיציה ביחד, חשבתי שאולי גם תעבדו יחד בקואליציה

משה טור פז:  אני חושב שבהחלט ההפרדה עושה כבוד לכל סיעה, וזה נכון

אופיר כץ: זאב אלקין, אתה רשום

זאב אלקין: אמרתי את מה שהיה לי על ממלא מקום, צריך להצביע על זה פה ולהגיד את זה במליאה ולהצביע שם

זאב אלקין:  גם אמרתי על האיוש, שאנחנו ננסה להספיק, אבל זה תהליך שבכל זאת לוקח זמן

זאב אלקין:  לגבי כל השאר, אני לי פה הרבה מה להוסיף מעבר למה שנאמר בדיון הקודם

זאב אלקין:       אני רק מבין שהרוב בכלכלה השתנה משש לשלוש, נכון?     

אופיר כץ: כן

זאב אלקין: בהשוואה למה שהוצג פה בפעם הקודמת

זאב אלקין:  שש קואליציה, שלוש אופוזיציה, זה מן הסתם קרה בעקבות בקשה של חלק מסיעות האופוזיציה להעביר למקומות אחרים

אופיר כץ: זה גם השיקולים וגם ההתווספות של רע"מ שביקשו לוועדת כספים, אז היה צריך לשנות קצת, אבל המפתח כמובן לא השתנה

אופיר כץ:  זה חלק מהשיקולים

זאב אלקין: לא, פלוס שלוש, תשע-שש

בועז טופורובסקי: אדוני היושב-ראש שלום, קודם כל אני רוצה להתחיל במחאה כמובן, עם ארבעה חברים בקליטה, חמישה חברים במדע, וארבעה חברים במעמד האישה

בועז טופורובסקי:  כמובן אני לא מזלזל חלילה באף ועדה וועדה כאן, אבל הכמות של החברים יחסית לוועדות, שנחשבות ועדות יותר פעילות או שיש בהן הרבה יותר נושאים ועובדות על בסיס יום יומי, זה לא חלוקה לגמרי פיירית

בועז טופורובסקי:  אני לא מקבל, אבל אני מבין כי נאמר כאן על ידי קודמך בתפקיד שהיום הוא שר החינוך, שמה שנקרא "מחזירים לנו", שאנחנו החמרנו את מה שחבר הכנסת מיקי זוהר עשה כשהוא היה יו"ר קואליציה, ואתם מחזירים לנו באותה מטבע

בועז טופורובסקי:  עם זאת, אנחנו גם הצרנו ואמרנו שאנחנו לא הולכים לנהוג בטקטיקה של האופוזיציה הקודמת, הקואליציה הנוכחית

בועז טופורובסקי:  אנחנו לא הולכים להחרים את המקום הזה, אנחנו לא הולכים – לא להשתתף בדיוני הוועדות והכול

בועז טופורובסקי:  אחרי השיח שהיה לנו, אכן שיפרתם במעט את המצב הראשוני שהיה

בועז טופורובסקי:  אני מבין מרע"מ, שגם מבחינתם המצב קצת השתפר, כי זה היה חיבור מוזר, אנחנו ורע"מ, ולהגיד לנו להסתדר רק אנחנו ורע"מ

בועז טופורובסקי:  האמת שגם המצב מבחינתם השתפר, אבל עוד פעם, אני חושב שהחלוקה באופוזיציה לא לגמרי הוגנת, בוא נגיד את זה כך

בועז טופורובסקי:  זה לא רק הלכו לפי המספרים ונתנו לאיזושהי תוכנה במחשב לחלק את זה, אלא יש כאן העדפות וכל מיני חשבונות אישיים, או חשבונות מפלגתיים כאלה ואחרים

בועז טופורובסקי:  אנחנו ביש עתיד, אני יודע שאם אנחנו נתנגד – אני מכיר את התהליך הזה, כי עברתי אותו כשהייתי ממלא מקום של התפקיד שלך של השרה סילמן, שהיתה אז חברת הכנסת ויושבת-ראש הקואליציה – אני יודע שעם התנגדות שלנו, הדבר הזה יעכב את כל הקמת הוועדות ויפגע בעבודת הכנסת כאן

בועז טופורובסקי:       אנחנו לא נצביע על החלוקה הזאת

בועז טופורובסקי:  אנחנו נקבל אותה, כי אנחנו לא הרוב, וגם שמענו את מה שאמרתם ומה עומד מאחורי זה, ואנחנו נעביר לכם את השמות בהתאם לחלוקה – שעוד פעם, לדעתי היא לא מספיק הוגנת

בועז טופורובסקי:  אנחנו יודעים מה זה לחלק 42, אנחנו יודעים שאפשר לעשות את זה בצורה כזו או אחרת

בועז טופורובסקי:       גם כמות הוועדות, אני מזכיר שבכנסת העשרים, למחנה הציוני – לא המחנה הממלכתי – יש ראשות ועדת כלכלה, גם ראשות ועדת ביקורת ברוטציה, ועכשיו גם אמרת שאולי אתה הולך להוסיף עוד ועדה מיוחדת

בועז טופורובסקי:  כמובן שגם כאן ראוי לבדוק את זה אל מול החלוקה ההוגנת שצריכה להיות בבניין הזה

בועז טופורובסקי:       אני מקווה שמעכשיו והלאה, אנחנו נלמד לעשות כאן – הרי בסופו של דבר הבניין הזה מתנהג ביום יום לא על ידי זה שאנשים מחרימים אחד את השני, אלא על ידי זה שאנשים מדברים ומנסים להגיע להסכמה, שבאופן טבעי הסכמה לא מרצה לגמרי אף אחד מהצדדים

בועז טופורובסקי:       אז אנחנו לא מרוצים, לא נצביע, אנחנו לא לגמרי מסכימים עם מה שקורה, אבל אנחנו לא נמנע את הקמת הוועדות

בועז טופורובסקי:  אנחנו רוצים שהכנסת הזו תיכנס לתפקוד תקין ומלא כמה שיותר מהר

בועז טופורובסקי:  תודה

אופיר כץ: תודה

אופיר כץ:       חבר הכנסת טיבי, בבקשה

אחמד טיבי: אני חוזר על המחאה שהיתה לי בוועדה הקודמת לגבי מעמד האישה, אבל נתקדם

אופיר כץ: מה היתה המחאה?     

אחמד טיבי: לקחתם מאתנו את מעמד האישה

אופיר כץ: אז אתה רוצה שניקח לכם אחד מכספים למעמד האישה?     

בועז טופורובסקי: כן, קח אחד מכספים, תעביר אלינו, תן לו אחד מאתנו ונרד מחמש לארבע

אחמד טיבי: אני לא חייב להגיב

אחמד טיבי:  כספים זה חילופים עם חוץ וביטחון

אחמד טיבי:       אפרת, אפשר להודיע על חילופין בינינו לבין סיעת העבודה

אחמד טיבי:  אנחנו לוקחים את המקום שלהם בכלכלה, ואנחנו נותנים להם מ"מ קבוע בוועדת הכספים, כי נצביע על זה, כי זאת ועדת כלכלה

אופיר כץ: בסדר, אנחנו עושים את השינוי

אפרת רייטן: בהסכמה

יבגני סובה: אתה נותן ממלא מקום שלך?     

אחמד טיבי: את הממלא מקום אני נותן להם, תמורת כל העוולות ההיסטוריות שעשו לנו

אפרת רייטן: אם בזה זה נגמר ואנחנו פיטים, אז אפשר להתקדם, אין בעיה

אפרת רייטן:  בעיניי עשיתי את הדיל הכי טוב ever

משה טור פז: סיום הסכסוך

אפרת רייטן: אני ממש הבאתי את הפתרון של הסכסוך, זה היה כל כך קל

יבגני סובה: הודעתו של חבר הכנסת טיבי, תועבר ישירות למוזיאון בשדה בוקר

גלעד קריב: ה-40 שנים האחרונות פשוט היו דבש

גלעד קריב: עוד פעם צריך להשיב את בן גוריון ואשכול

אחמד טיבי: עוד הודעה, ברשותכם, המקום שלנו בוועדת עובדים זרים עובר לוועדת העבודה, והמקום שלהם בוועדה לזכויות הילד עובר אלינו

אפרת רייטן: לא מצביעים, לפרוטוקול

משה גפני: מה היה הדיל הראשון עליו דיברת?     

יבגני סובה: הוא ויתר על ועדת הכלכלה

אחמד טיבי: אנחנו לקחנו חבר בוועדת כלכלה, שאין לנו ולהם יש, ונתנו להם מ"מ קבוע בוועדת הכספים

אחמד טיבי:  צריך להעריך את העובדה, שהם רצו מאוד להיות בוועדת הכספים

אופיר כץ: טיבי, ביקשו שתגיד עוד פעם את הוועדות המיוחדות

גלעד קריב: זה לא ועדות מיוחדות

אחמד טיבי: כן, ועדות מיוחדות, זכויות הילד

אחמד טיבי:  אנחנו לוקחים את המקום של זכויות הילד שיש לעבודה, ובתמורה מחליפים אותם בוועדה לעובדים זרים, אחד תמורת אחד

אופיר כץ: גם ועדת חוקה – ממלא מקום לרוטמן

בועז טופורובסקי: אדוני היושב-ראש, אנחנו גם רוצים להודיע על ממלא מקום מטעם רע"מ שיהיה לנו בוועדת החינוך

בועז טופורובסקי:  יש לנו שלושה חברים, לרע"מ אין אף חבר, ולכן אנחנו הצענו ממלא מקום קבוע שיהיה מטעמם לאחד מהחברים שלנו, בסדר?     

אופיר כץ: כן

אחמד טיבי: זה המקסימום שיש עתיד נותנים לרע"מ? תראה איך אני נהגתי כלפי מפלגת העבודה

נעמה לזימי: מחק את כל העוול ההיסטורי, אין יותר, נגמר

זאב אלקין: לא, זה לא היסטורי, אירוע היסטורי יהיה כשחד"ש-תע"ל יתנו ממלא מקום לרע"מ

אחמד טיבי: אני מוכן לתת לווליד, אבל זה בעייתי - - -     

אופיר כץ: נועה, גם אצלנו יהיו – גם בחוץ וביטחון ובכספים

ארבל אסטרחן: צריך לדעת שזה מאוד לא מקובל – בחוץ וביטחון זה נחוץ, כי אחרת הם לא יכולים להיכנס, בכספים זה מקובל - - -     

גלעד קריב: לא, אבל היה גם בוועדת החוקה בפעם שעברה

גלעד קריב:  היה ממלא מקום מתקווה חדשה, נתנו ממלא מקום קבוע

אחמד טיבי: זה נקרא ישראבלוף

גלעד קריב: לא היה ישראבלוף, הם היו חברים פעילים

גלעד קריב:  היו שלושה של תקווה חדשה, ונתנו מקום אחד - - -     

אופיר כץ: עוד מישהו לפני שאני עובר על הרשימה?     

גלעד קריב: - - - בשמונה ועדות ביחד

גלעד קריב:  חוץ מזה, השר מטעמכם היה חבר ועדה קבוע

אופיר כץ: אני צריך להקריא עכשיו את כל החלוקה ואת ראשי הוועדות

גלעד קריב: אז הוא היה ממלא מקום יושב-ראש

אופיר כץ: גפני, לפני שאני עובר להקראה, אתה רוצה משהו? אני רק מעדכן, היום אנחנו מצביעים על הקבועות הקיימות

משה גפני: אדוני היושב-ראש, אני מודה לך שאתה מאפשר לי, החבר בוועדה המסדרת זה הרב יעקב אשר, לא אני

אופיר כץ: אין מה לעשות, ההיסטוריה בינינו בוועדת הכספים היא חזקה יותר מכל חברות בוועדה

משה גפני: אני שמח על כך, אני מברך אותך על זה שנבחרת לוועדה המסדרת

משה גפני:  יש בהצעה, שעכשיו לא מדברים עליה, אבל אני רוצה שנהיה ערוכים לעניין הזה, להקים ועדה שפה נקראת תכנון כלכלי

משה גפני:       יש הרבה פעמים ויכוח, שזה עומד ביסוד העניין של יחסי כנסת וממשלה

משה גפני:  צריך לבקר את הממשלה, לפעמים יש דברים שיש ויכוח

משה גפני:  גם אם אתה יושב-ראש מהקואליציה, אבל אם אתה נאמן למלאכתך, אתה לפעמים מנהל ויכוח עם הממשלה, עם השרים הנוגעים בדבר

משה גפני:       אני רואה את ועדת הכספים

משה גפני:  פעמים רבות היו ויכוחים בעבר, גם כשהייתי בקואליציה

משה גפני:  הוויכוחים האלה הם בריאים, הם ביסוד המשטר שלנו, שהכנסת מפקחת על עבודת הממשלה

משה גפני:  אני מתאר לעצמי, תהיה פה ועדה, שכולה תהיה – בוועדת הכספים יהיו 18 חברים, ושם תצטרך לעבור הרבה מאוד משוכות כדי לקבל החלטה; פה יהיו לך תשעה חברים באיזה ועדה קטנה כזאת, שכאשר יהיה ויכוח עם ועדת הכספים, יעבירו את זה לוועדה לתכנון כלכלי

משה גפני:       אני לא מסכים לעניין הזה

משה גפני:  אני חושב שעל זה צריך לדון בנפרד

משה גפני:  זאת לא רק השאלה האם עוקפים אותי או לא עוקפים אותי, או עוקפים את יושב-ראש הוועדה או לא עוקפים את יושב-ראש הוועדה

משה גפני:  זה המבנה של הכנסת

משה גפני:  יש ועדות שבתקנון הן מפקחות על עבודות המשרדים השונות – לוועדת הכספים יש את המטלות שלה, לוועדת הפנים יש המטלות שלה, זאת תמונת המצב

משה גפני:  אם עושים פה איזה מן ועדה עם מספר חברים מצומצם, שתהיה סל לבעיות שיש לממשלה כדי לעקוף את הכנסת, אני מתנגד לזה מכל וכל

משה גפני:       לכן אני מבקש דיון, שיתקיים דיון, אפילו לא בוועדה, אבל שיתקיים דיון איך עושים דבר כזה

משה גפני:  אני מבין שיש איזשהו הגיון במה ששר האוצר רוצה, אבל צריך לעשות את זה בהסכמה, ואי אפשר לעשות את זה בצורה הזאת, על כל פנים כשהנושא המרכזי של פיקוח הכנסת על הממשלה הוא שלא נהיה כמו שהיה בקדנציה הקודמת, שוועדת הכספים עשתה מה ששר האוצר אמר

אופיר כץ: זרוע העבודה

משה גפני: אני לא מתכוון לזה, לא הייתי כך בעבר

משה גפני:  הייתי בקואליציה, והרבה פעמים היו לי ויכוחים עם שר האוצר, ושר האוצר היה בא לוועדה ומשכנע חברים, גם מהקואליציה וגם מהאופוזיציה

משה גפני:  אני רוצה שזה לא ייפגע

אופיר כץ: הרב גפני, השם שמוצג עכשיו זה שם ביניים, ואני מבטיח לך שלא נעלה להצבעה, קודם כל זה לא להיום, ואני מבטיח לך שגם כשנעלה, לא נעלה פה שום דבר שאנחנו לא נסכים עליו כל המפלגות

ולדימיר בליאק: אדוני היושב-ראש, חבר הכנסת גפני צודק

משה גפני: ולדימיר, אל תגיד את זה על הבוקר

ולדימיר בליאק: אתה יודע, אני הוגן

שגית אפיק: אני אדבר על זה יותר בפירוט בדיון שיהיה ביחס לוועדה הזאת, אבל גם העמדה המסורתית של הייעוץ המשפטי לכנסת היא נגד ועדת רפורמות

שגית אפיק:  ועדת הרפורמות שהוקמה בכנסת העשרים, עוררה בעיות קשות מאוד, בעקבותיהן היועץ המשפטי לכנסת דאז הוציא מכתב ליושב-ראש הכנסת על התנגדות הייעוץ המשפטי לכנסת

שגית אפיק:  גם בכנסת הקודמת היתה בקשה והיה רצון להקים ועדה שיש לה דמיון מסוים לוועדת הרפורמות

שגית אפיק:  העניין הוא לא רק הכותרת, אלא תחומי הסמכויות

שגית אפיק:  ועדה שאין לה תחומי סמכויות מוגדרים, שמופיעים בתקנון ושידוע מה תכולת עבודתה, היא ועדה עוקפת כל, לא רק את ועדת הכספים, אלא כל ועדה קבועה אחרת בכנסת עם סמכויות מוגדרות

שגית אפיק:       לכן גם בכנסת הקודמת אני התנגדתי לכך, ובסופו של דבר לא הוקמה ועדה כזאת

שגית אפיק:  אנחנו לא נוכל לאפשר את זה

אופיר כץ: בסדר, לכן אמרתי שאנחנו לא נביא את זה ללא הסכמה בינינו וכל סיעות הקואליציה

אפרת רייטן: והייעוץ המשפטי

אופיר כץ: והייעוץ המשפטי גם צד בעניין, אבל קודם כל צריכה להיות בין הסיעות לקואליציה

אופיר כץ:       בבקשה, חברת הכנסת לזימי

נעמה לזימי: תודה רבה

נעמה לזימי:  הרב גפני, אני לא רק מתחברת לדבריך

נעמה לזימי:  אנחנו היינו כמה חברי כנסת מהקואליציה בכנסת הקודמת, שכאשר שר האוצר אמר: תיכנס עסקת החבילה כמו שתצא, אמרנו שאנחנו לא חותמת גומי

נעמה לזימי:       בנושא של ועדת רפורמות שבאה לעקוף סמכות ועדת כספים, אנחנו לא רק רואים עין בעין, מסכימים לחלוטין – הפרדת רשויות היא לא איזה משהו שמתייחסים אליו רק במשהו ספציפי

נעמה לזימי:  זאת הדרך של הממשלה לכפות על הכנסת סוגיות כלכליות

נעמה לזימי:       אבל אני רוצה להגיד לך, שאני מצפה שכמו שאני אלחם על הדבר הזה שאתה צודק במאה אחוז, תילחם אתה נגד סעיף קואליציוני, שאומר שחבר אופוזיציה לא יוכלו לקדם חוקים עם עלות תקציבית של מעל 50 מיליון, אלא אם כן יש 61

גלעד קריב: גם חברי קואליציה לא יוכלו לקדם, יצטרכו 61

נעמה לזימי: אבל אני אומרת אם מי שרוצה להפוך את האופוזיציה לסרח עודף בכנסת, שנדע להילחם ביחד נגד מהלכים מופרכים, שמסרסים את עבודת הכנסת

אחמד טיבי: 50 מיליון או חמישה?     

גלעד קריב: 50, זה הסעיף בהסכם הקואליציוני, רוב מיוחד

נעמה לזימי: זה לא משנה

נעמה לזימי:  לא נדון באיזה מספר כן או לא, להגדיר חוקים שהופכים את האופוזיציה למוגבלת, זה דבר שלא הגיוני ואסור לתת לו לקרות, לא משנה איפה אנחנו נמצאים

נעמה לזימי:  לכן אני אתך במאה אחוז, ואני מצפה שתהיו אתי במאה אחוז

ינון אזולאי: לא חוכמה היום להיות אתנו במאה אחוז, שתהיי בריאה

נעמה לזימי: ואני לא הייתי אתך במאה אחוז בכנסת הקודמת בהרבה דברים? ינון אזולאי, תהיה ישר והגון

ינון אזולאי: 70%, 70%

נעמה לזימי: זה מספיק טוב, זה מספיק טוב

ינון אזולאי: צריך 100%

אפרת רייטן: אם אתה סוגר אתנו על 70% בקדנציה הזאת, יש פה דיל

אפרת רייטן:  אם אתה סוגר אתנו על 70% בקדנציה הזאת, אנחנו סוגרים

ולדימיר בליאק: חבר הכנסת אזולאי, אני מציע לך לסגור אתי על 40%, בוא נסגור על 40%

נעמה לזימי: אבל סעיפים דווקניים כאלה צריכים להימחק, ואני אתך על ועדת הרפורמות ועל הכול, אנחנו נילחם אתכם בזה

יוסף טייב: למה, זה תמיד היה ככה, רק לא היה כתוב

נעמה לזימי: זה לא העניין, אתה לא מסרס אופוזיציה בכתב בחוק

יוסף טייב: זה תמיד התנהל ככה

נעמה לזימי: אנחנו נילחם על זה יחד, אני מאמינה שיש פה אנשים הגונים, לא?     

אחמד טיבי: לא להיסחף

ינון אזולאי: ברור, אני לא מאמין שיש פה מישהו לא הגון

נעמה לזימי: אני דווקא מאמינה, אבל ספציפית פה בצמד הזה אני חושבת שאפשר לסמוך עליכם, גם פה

אופיר כץ: בבקשה, חברת הכנסת רייטן

אפרת רייטן: אחד הדברים, כמו שראיתם מבחינתנו, הסיפור הזה שהעלה הרב גפני – אני חושבת שצריך לב מאוד מאוד בבירור לתהליכים או הליכים שהם כלכליים שהולכים לקרות כאן, כי זה מתקשר לא רק להסכמים הקואליציוניים, אלא גם להצהרות וגם עכשיו למה שאתם עושים מבחינת התכנון הכלכלי

אפרת רייטן:  אני לא מבינה מה זה התכנון הכלכלי, זה שם חדש לדעתי, נכון?     

ולדימיר בליאק: שם ביניים, הגדירו את זה

נעמה לזימי: איך לסרס את כנסת ישראל

אפרת רייטן: האם היתה פעם ועדה עם שם כזה של תכנון כלכלי? לא

אופיר כץ: לא לא, זה לא יהיה השם

נעמה לזימי: לא, זה לא יהיה – לא יהיה

אחמד טיבי: עוקף גפני

אפרת רייטן: עוקף גפני?     

נעמה לזימי: לא ניתן

ינון אזולאי: אופיר, למה אתה לא קורא לזה הוועדה המיועדת?     

אופיר כץ: הוועדה המיועדת ל- ואחרי זה נחליט

נעמה לזימי: אני לא מאמינה שאופיר כץ יקדם ועדה עוקפת גפני, אני לא רואה את זה קורה

אופיר כץ: תהיה ועדה, הוועדה הזאת תוקם, והיא תוקם בהסכמה בין סיעות הקואליציה

אופיר כץ:  לגבי התוכן והשם – אנחנו עובדים על זה

אפרת רייטן: אני תמיד עושה חיבורים בנקודות, ואני רואה מן קריאות תיגר כאלה, כמו השם הזה של התכנון הכלכלי על ועדת הכספים, וכמו אחד מחברי, נדמה לי עוצמה יהודית, שמדבר על כך שהיתד הזה לא נאמן למדינת ישראל

אפרת רייטן:  יש פה קריאת תיגר בתוך הקואליציה כבר בלי שאנחנו שמים לב

משה גפני: אני מתכוון להתייחס לאמירה הזאת על יתד נאמן

אפרת רייטן: חד משמעית, אתה צודק

זאב אלקין: אפשר להגיד משהו בעניין הזה?     

ינון אזולאי: אתה אומר שזה פרומו לקראת מה שהולך להיות שם

נעמה לזימי: אתם הראשונים שצריכים להתייחס למה שקורה בהר הבית, אתם עדיין שותקים

אפרת רייטן: היתד הזה לא נאמן למדינת ישראל?     

ינון אזולאי: אנחנו הולכים להתייחס לזה

נעמה לזימי: בוא נראה, בבקשה

זאב אלקין: אני רק אחלוק אתכם את הניסיון שהיה לנו בכנסת הקודמת

זאב אלקין:  הרי גם אנחנו רצינו להקים ועדת רפורמות, ובא הייעוץ המשפטי ואמר לנו: זה בלתי אפשרי

זאב אלקין:  בסוף הפתרון שנמצא – ואני מציע לכם לחפש אותה דרך – לקחנו נושא מתוך הסמכויות של הוועדות הקיימות, במקרה הספציפי הזה בגלל סוגיות ספציפיות שהיו, זה הנושא שירותי דת

זאב אלקין:  פיצלנו מהוועדה הרלוונטית איפה שזה היה, ושמנו אותו כמסמר להקמת ועדה חדשה, ואז לשם כבר הוספנו נושאים אחרים, שהם יותר כלליים, כמובן בתיאום של המנדט של הוועדה עם הייעוץ המשפטי

ינון אזולאי: אגב זאב, אני חושב שאתם עשיתם פתרון יותר יצירתי ויותר טוב

ינון אזולאי:  לקחתם את שר האוצר, שמתם לו את יושב-ראש ועדת הכספים שלו וגמרתם את הסיפור

זאב אלקין: הפתרון הזה לא היה חדש

אפרת רייטן: ינון,  אתם יכולתם לעשות אותו דבר

זאב, כמה אתה לוקח לשעת ייעוץ?     

ינון אזולאי: הגדרנו בינינו שזה לא יהיה אותו דבר, אבל זה בסדר

אפרת רייטן: אז על מה להלין?     

ינון אזולאי: לא מתלונן, אנחנו רק לא רוצים לפרק את - - -     

נעמה לזימי: הגינות, וטוב שיש ייעוץ משפטי למנוע כל מיני דברים לא בסדר

נעמה לזימי:  זה שקט של הסכמה?     

ינון אזולאי: אני חושב שכן

ינון אזולאי:  מה, יש מישהו שלא מסכים על זה?     אין מי שיחליף אותי

ינון אזולאי:  נצא להפסקה עד שעה 10:00, ואז נעבור להקראה ולהצבעה

ינון אזולאי:  בינתיים תביאו שמות, תביאו כמה שיותר שמות לוועדות, זה דחוף

ינון אזולאי:  ככל שנעלה יותר, זה יותר טוב

אופיר כץ: אני מחדש את הישיבה

אופיר כץ:  ראשי סיעות, תעבירו את השמות, חבל לנו לעכב את הקמת הוועדות, אני רוצה שנצביע היום במליאה, וזה תלוי בשמות שתעבירו לנו

אופיר כץ:  חלק כבר התחילו להעביר, תמשיכו, שנעמוד בזמנים

יבגני סובה: יש דיון אישי במליאה?     

אופיר כץ: כן

אופיר כץ:  ישראל ביתנו העבירו את כל השמות, הכי חרוצים

אופיר כץ:  מה אתכם?     

ינון אזולאי: יש לנו קצת יותר מנדטים

אופיר כץ: אתה דואג לזה? יופי, ש"ס גם

אופיר כץ:  ממלכתי – אתם מעבירים את השמות?     

מתן כהנא: בעזרתם השם, בעזרת השם

אופיר כץ: יש עתיד, בועז? עובדים על זה – אוקי, אז אנחנו בסדר

אופיר כץ:  ליכוד – אנחנו גם נעביר את הכול אחרי הישיבה

אופיר כץ:       אני עובר להקראה והצבעה

ארבל אסטרחן: חוק הכנסת מגביל את המספר המקסימלי של חברי הוועדות: בכלל הוועדות 15 חברים; חוץ וביטחון, חוקה וכספים – 17; וועדת הכנסת – לא מוגבלת

ארבל אסטרחן:       בכנסת הקודמת במסגרת השינויים שניסו לעשות לאחר שהוגשה העתירה והיו משאים ומתנים בעניין של הרכב הוועדות, נקבע סעיף חדש שאומר כך:     על אף ההוראה שמגבילה את חברי  ועדת הכספים וחוץ וביטחון ל-17, ועדת הכנסת רשאית לקבוע ברוב של שלושה רבעים מחבריה, כי בתקופת כהונתה של הכנסת שבה מתקבלת ההחלטה, מספר החברים בוועדת החוץ והביטחון לא יעלה על 19 ומספר החברים בוועדת הכספים לא יעלה על 20

ארבל אסטרחן:       ההחלטה שמתבקשת עכשיו היא שבוועדת הכספים בלבד מספר החברים לא יעלה על 20

ארבל אסטרחן:  הרצון הוא לקבוע 18, אבל זאת בעצם ההגבלה שמסירים אותה

זאב אלקין: בוא נצביע על זה בנפרד

אופיר כץ: מי בעד ההגדלה של ועדת הכספים? מי נגד? מי נמנע?     

אופיר כץ: בעד – 17 

אופיר כץ: נמנעים – אין  אושרה

אופיר כץ: אין נמנעים ואין מתנגדים

אופיר כץ:  אם כך, ההצבעה עברה ברוב של מעל 75%, אז ועדת הכספים תגדל ל-18 חברים

ארבל אסטרחן: דרך אגב, ואם ירצו להגדיל בהמשך, ההגבלה כרגע היא עד 20 מבחינת החוק

אחמד טיבי: אנחנו רוצים נציג שלישי

אופיר כץ: אל תכניסי להם רעיונות, הנה בבקשה

אופיר כץ:       ועדת כנסת – יושב-ראש אופיר כץ, ליכוד חמישה חברים, ש"ס שניים, ציונות דתית אחד, יהדות התורה אחד, עוצמה יהודית אחד – סך הכול קואליציה 10 חברים

אופיר כץ:       יש עתיד – שניים, רע"מ אחד, המחנה הממלכתי – שניים, ישראל ביתנו – אחד, תע"ל-חד"ש אחד – סך הכול אופוזיציה שבעה

אופיר כץ:  סך הכול לוועדה – 17 חברים

אופיר כץ:       ועדת כספים – בראשות הוועדה חבר הכנסת משה גפני, ליכוד ארבעה חברים, ש"ס שניים, ציונות דתית אחד, יהדות התורה שניים, עוצמה יהודית אחד

אופיר כץ:  סך הכול קואליציה – 10 חברים

אופיר כץ:       יש עתיד שניים, רע"מ אחד, המחנה הממלכתי שניים, ישראל ביתנו אחד, תע"ל-חד"ש שניים

אופיר כץ:  סך הכול אופוזיציה שמונה חברים

אופיר כץ:  סך הכול בוועדה 18 חברים

אופיר כץ:       ממלאי מקום קבועים: ליכוד ארבעה, המחנה הממלכתי שניים, העבודה על חשבון תע"ל, ואחד לסיעת ישראל ביתנו

ינון אזולאי: אופיר, בחוץ וביטחון אני גם צריך ממלא מקום קבוע שלנו, אם צריך להודיע על זה עכשיו

אבל תצביע על זה אחד, אחד

ארבל אסטרחן: מצביעים על הכול

זאב אלקין: אני מזכיר את ממלאי המקום שלנו, שניים בכספים - - -     

אופיר כץ: אמרתי

ארבל אסטרחן: הוא אמר, שניים ושניים

אופיר כץ: חוץ וביטחון – היו"ר הוא מהליכוד, ואנחנו נודיע עליו ביום שני

יבגני סובה: למה ביום שני, מה קרה?     

ינון אזולאי: יש הצבעה, זה לא ככה

אופיר כץ: עוד ממלא מקום של חד"ש בכספים

אופיר כץ:  אז פה נשנה את זה לשניים

אחמד טיבי: אחד לעבודה, כמה אני יכול להיות נדיב?      

אופיר כץ: חוץ וביטחון, כפי שאמרתי, היושב-ראש יהיה מהליכוד, אנחנו נודיע עליו ביום שני לאחר שהסיעה שלנו תתכנס

אופיר כץ:  הליכוד – חמישה חברים, ש"ס חבר, הציונות הדתית אחד, יהדות התורה אחד, עוצמה יהודית אחד

אופיר כץ:  סך הכול לקואליציה תשעה חברים

אופיר כץ:       יש עתיד – ארבעה חברים, המחנה הממלכתי שניים, ישראל ביתנו אחד, העבודה אחד

אפרת רייטן: ואנחנו גם ממלא מקום קבוע

אופיר כץ: סך הכול שמונה לאופוזיציה, סך הכול 17 חברים

אופיר כץ:       ממלאי מקום: חמישה לליכוד, שניים למחנה הממלכתי, אחד לישראל ביתנו, אחד ש"ס, אחד יהדות התורה, ואחד למפלגת העבודה

מירב בן ארי: לא הבנתי, כשדיברת על ממלאי מקום לחוץ וביטחון, אני לא מצליחה להבין, לכל הארבעה של יש עתיד יש ארבעה ממלאי מקום

ארבל אסטרחן: לא, הם לא ביקשו

אחמד טיבי: תבקשי לפרוטוקול

מירב בן ארי: תודה רבה, אחמד – ארבעה ממלאי מקום ליש עתיד בחוץ וביטחון

מירב בן ארי:  תודה

ארבל אסטרחן: אז גם בכספים אתם רוצים?     

מירב בן ארי: בכספים שניים

אופיר כץ: בכספים להוסיף שני ממלאי מקום ליש עתיד

מירב בן ארי: שני ממלאי מקום, ובחוץ וביטחון ארבעה ממלאי מקום

אחמד טיבי: זה לא אוטומטי, זאת הבעיה

מירב בן ארי: כן, תודה שאמרת לי

אופיר כץ: ממשיכים – ועדת החוקה

מירב בן ארי: אתה יכול לחזור על ממלאי המקום?     

אופיר כץ: הוספתי לכם ארבעה בחוץ וביטחון, ושניים בכספים, רשמנו

אופיר כץ:       ועדת החוקה – יושב-ראש הוועדה שמחה רוטמן, ליכוד ארבעה, ש"ס שניים, הציונות הדתית אחד, יהדות התורה אחד, עוצמה יהודית אחד, סך הכול בקואליציה תשעה חברים

אופיר כץ:       יש עתיד שניים, רע"מ אחד, המחנה הממלכתי אחד, ישראל ביתנו אחד, תע"ל-חד"ש אחד, העבודה אחד, סך הכול שבעה חברים

אופיר כץ:  סך הכול לוועדה 16 חברים

אופיר כץ:  ממלאי מקום: אחד לציונות הדתית

מירב בן ארי: למה צריך ממלא מקום?     

אופיר כץ: הוא ביקש כי הוא יושב-ראש

אחמד טיבי: מירב, אין לזה משמעות וזה לא מקובל

מירב בן ארי: כן כן, זה מה שחשבתי

אופיר כץ: ועדת כלכלה – היושב-ראש מטעם הליכוד, כנ"ל כמו בחוץ וביטחון אנחנו נודיע על כך ביום שני

אופיר כץ:  ליכוד חמישה חברים, ש"ס שניים, הציונות הדתית אחד, יהדות התורה אחד, סך הכול קואליציה תשעה חברים

אופיר כץ:       יש עתיד שניים, המחנה הממלכתי שניים, ישראל ביתנו אחד

אופיר כץ:  מה זה השינוי שעשינו? תע"ל-חד"ש אחד והעבודה לא מקבלים

אופיר כץ:  שישה חברים לאופוזיציה, סך הכול 15 חברים

ולדימיר בליאק: אני ביקשתי ממלא מקום

אופיר כץ: ממלא מקום קבוע אחד לסיעת ישראל ביתנו, רשום

אופיר כץ:       אנחנו בוועדת הפנים: יו"ר הוועדה – יעקב אשר

אופיר כץ:  ליכוד ארבעה חברים, ש"ס אחד, הציונות הדתית אחד, יהדות התורה אחד, עוצמה יהודית אחד

אופיר כץ:  סך הכול בקואליציה שמונה

אופיר כץ:       יש עתיד שניים, רע"מ אחד, המחנה הממלכתי שניים, ישראל ביתנו אחד, תע"ל-חד"ש אחד, סך הכול שבעה

אופיר כץ:  סך הכול לוועדה 15 חברים

אופיר כץ:       ועדת העבודה והרווחה – חבר הכנסת אייכלר יהיה היושב-ראש

אופיר כץ:  הליכוד ארבעה חברים, ש"ס אחד, הציונות הדתית אחד, יהדות התורה אחד, עוצמה יהודית אחד, שמונה לקואליציה

אופיר כץ:       יש עתיד שניים, רע"מ אחד, המחנה הממלכתי אחד, ישראל ביתנו אחד, תע"ל-חד"ש אחד, העבודה אחד

אופיר כץ:  סך הכול שבעה, סך הכול לוועדה 15 חברים

אחמד טיבי: שאלה, למה כל הזמן כתוב נעם אפס, נעם אפס, נעם אפס?     

קריאה: סיעת יחיד

אחמד טיבי: כל הזמן נעם אפס

יבגני סובה: יש שם בעיית כוח אדם

אופיר כץ: ועדת החינוך – יושב-ראש הוועדה חבר הכנסת טייב

אופיר כץ:  ליכוד ארבעה חברים, ש"ס אחד, הציונות הדתית אחד, יהדות התורה אחד, עוצמה יהודית אחד

אופיר כץ:  סך הכול שמונה

אופיר כץ:       יש עתיד ארבעה חברים, המחנה הממלכתי אחד, ישראל ביתנו אחד, העבודה אחד

אופיר כץ:  סך הכול שבעה

אופיר כץ:  סך הכול לוועדה 15 חברים

אופיר כץ:  ממלא מקום אחד לסיעת רע"מ עם יש עתיד

אחמד טיבי: אגב, ההיסטוריה תזכור את המחווה הזאת של יש עתיד

אחמד טיבי:       ועדת הקליטה – אני רואה שהם העבירו את השם, עודד פורר, אבל זה לא עולה היום

ארבל אסטרחן: כאן זו המלצה וכל ועדה בוחרת את היושב-ראש שלה אחרי שהיא מתכנסת

זאב אלקין: כן, אבל המלצה צריכה לעלות פה

ארבל אסטרחן: אבל ההמלצה צריכה להיות מוצבעת בוועדה

זאב אלקין: לכן זה כן עולה היום

אופיר כץ: זאת קליטה, ביקורת ומדע – כן, סליחה, טעות שלי

אופיר כץ:  אלה לא עולות

אופיר כץ:       ועדת הקליטה – עודד פורר היושב-ראש

אופיר כץ:  הליכוד ארבעה חברים, ש"ס אחד, הציונות הדתית אחד, יהדות התורה אחד, עוצמה יהודית אחד – שמונה

אופיר כץ:       יש עתיד ארבעה, המחנה הממלכתי אחד, ישראל ביתנו אחד, העבודה אחד

אופיר כץ:  סך הכול שבעה

אופיר כץ:  סך הכול 15 חברי ועדה

אופיר כץ:  ממלאי מקום לישראל ביתנו

מירב בן ארי: מי שמתחיל ראשון זה פורר? רק שנדע

ארבל אסטרחן: אולי צריך להגיד משהו על הרוטציה

אפרת רייטן: כן

אפרת רייטן:  אנחנו ניתן את השם יותר מאוחר

מירב בן ארי: כי יש רוטציה של חצי-חצי, לא? לא קריטי, רק שנדע

מירב בן ארי:  מי החלק הראשון של הרוטציה בוועדת הקליטה?      

אפרת רייטן: ישראל ביתנו, פורר

ארבל אסטרחן: בשונה מסגנים שקבעו את תחילת הכהונה שלהם ובסיום, בוועדות זה לא עובד ככה

ארבל אסטרחן:  קובעים כרגע יושב-ראש, ואם ירצו להחליף, לפי ההסכמה כאן, ועדת הכנסת תצטרך להתכנס ולבחור מישהו אחר, ואז - - -     

אופיר כץ: אוקי, אז אין משמעות אם אני אומר או לא

אפרת רייטן: זאת לא תהיה הדחה, כי דובר על זה כאן

אופיר כץ: אז צריך להגיד את זה?     

מירב בן ארי: תגיד מי מתחיל

אפרת רייטן: בוועדת קליטה

אופיר כץ: אז פה זה חצי-חצי בין ישראל ביתנו לבין העבודה, חצי קדנציה וחצי קדנציה

אופיר כץ:  מי שמתחיל זה ישראל ביתנו עם עודד פורר

יבגני סובה: מגדירים את הקדנציה בחודשים או שלא?     

זאב אלקין: מחכים - - -     

ארבל אסטרחן: אבל בכל מקרה הוא נבחר והכהונה לא פוקעת, אלא עד שוועדת הכנסת תמליץ על מישהו אחר והוועדה תבחר חבר אחר

כן, היתה הודעה כדי שזה לא ייראה כהדחה

אופיר כץ: ועדת ביקורת – היושב-ראש יש עתיד שני שליש, המחנה הממלכתי שליש

אופיר כץ:  אם יש לכם את השם של יש עתיד, אפשר להעביר

מירב בן ארי: אנחנו כבר נעביר

אופיר כץ: ליכוד ארבעה, ש"ס אחד, יהדות התורה אחד, סך הכול שישה

אופיר כץ:  יש עתיד שניים, רע"מ אחד, המחנה הממלכתי אחד, סך הכול ארבעה

אופיר כץ:  סך הכול חברים בוועדה – 10

זאב אלקין: אנחנו מצביעים על ביקורת, כולל על דעת זה שיש חילופים של היו"ר אחרי שני שליש של הקדנציה

אופיר כץ: כן, אמרתי

אחמד טיבי: הוא אמר את זה

זאב אלקין: אתם רוצים עכשיו שם או לחלופין?     

אופיר כץ: אתם פחות דחוף, הם יותר דחוף

לחלופין אתה לא צריך עכשיו

אפרת רייטן: אופיר, תחזור על הדברים

אופיר כץ: יש עתיד שני שליש בוועדת הביקורת, אמרתי כבר את ההרכב

אופיר כץ:  במחנה הממלכתי שליש

אופיר כץ:  זה לא קריטי, אבל אם יש לך את השם, תביא ונרשום כבר שיהיה, שרן?     

מירב בן ארי: יש לי, רק דקה

אופיר כץ: אני לא מדבר למירב, אני מדבר אל המחנה הממלכתי

אופיר כץ:  זאב אמר שיש לו, אז נרשום אותו

זאב אלקין: חילי טרופר

אופיר כץ: חילי טרופר בשליש

מירב בן ארי: אז תרשום מיקי לוי

אופיר כץ: מיקי לוי יושב-ראש ועדת ביקורת, שליש-שליש

מירב בן ארי: מיקי לוי הראשון בוועדת ביקורת

אופיר כץ: מירב, אתם עובדים גם על החברים לוועדות?     

מירב בן ארי: כל הזמן

אופיר כץ: יופי

אופיר כץ:  ועדת מדע, זו גם ועדה חצי קדנציה תע"ל, חצי קדנציה רע"מ

אופיר כץ:  יושב-ראש מתחיל – חבר הכנסת איימן עודה

אחמד טיבי: איימן עודה, מסרנו שם

אופיר כץ: כן, רשום

אופיר כץ:  ליכוד שניים, ש"ס אחד, הציונות הדתית אחד, לקואליציה ארבעה

אופיר כץ:  יש עתיד חמישה, רע"מ אחד, המחנה הממלכתי אחד, ישראל ביתנו אחד, תע"ל-חד"ש אחד

אופיר כץ:  סך הכול תשעה

אופיר כץ:  סך הכול לוועדה 13 חברים

אחמד טיבי: חמישה ליש עתיד? תצטרכו לתאם כל הזמן עם אסנת מארק

מירב בן ארי: כן, זה לא יהיה פשוט הסיפור הזה

אופיר כץ: מעמד האישה – המחנה הממלכתי שני שליש, יש עתיד שליש

זאב אלקין: היושבת-ראש פנינה תמנו

אופיר כץ: פנינה תמנו יושבת-ראש הוועדה מטעם המחנה הממלכתי, ולאחר מכן שליש יש עתיד

אופיר כץ:  הליכוד שניים, לקואליציה שניים

אופיר כץ:       יש עתיד ארבעה, רע"מ אחד, המחנה הממלכתי אחד, סך הכול שישה

אופיר כץ:  לאופוזיציה סך הכול שמונה חברים בוועדה, רוב

אופיר כץ:       אם כך סיימנו את ההקראה, אז אנחנו עוברים להצבעה

זאב אלקין: קרן הגז אפשר להקים עכשיו

אופיר כץ: אנחנו נעשה את זה גם ביום שני – אפשר, אבל יש לי פה בעיה ששמנו פחות ואני חייב תשע

מירב בן ארי: את כל הרביעייה לא עושים עכשיו?     

אופיר כץ: את זה או שמחר נתכנס או בתחילת שבוע

מירב בן ארי: לא, תעשה את זה ביום שני, זה לא מתאים

אפרת רייטן: לא, מחר לא

אופיר כץ: לא צריך, יש לי פחות

זאב אלקין: ההרכב לא הולך להשתנות

אופיר כץ: חסר לי אחד, צריך להיות תשע

אחמד טיבי: לא מחר

מירב בן ארי: לא, לא מחר, תעשה ביום שני

אפרת רייטן: אנחנו לא בורחים

אופיר כץ: לא, אמרתם שאתם רוצים להקים את הוועדות

זאב אלקין: היות ואי אפשר להקים אותן לפני המליאה ביום שני - - -     

אופיר כץ: אני אתן לכם תשובה במהלך היום

אפרת רייטן: אין פה מה להזדרז

ארבל אסטרחן: זה תיקון תקנות

אופיר כץ: לא, אני לא צריך עכשיו, אני לא מתעסק בזה

ארבל אסטרחן: ברור

ארבל אסטרחן:  יושבי-ראש חסרים רק מהליכוד?     

אופיר כץ: נכון

ארבל אסטרחן: שניים, כלכלה וחוץ וביטחון, כי זה הדבר היחיד שנצטרך להצביע

ארבל אסטרחן:  יושבי-ראש מחייבים הצבעה

אופיר כץ: אותם אנחנו לא מקימים

ארבל אסטרחן: לא, מקימים את הוועדה

אופיר כץ: לא, אני לא יכול להקים אותם היום בלי יושב-ראש

ארבל אסטרחן: אתה יכול

אופיר כץ: לא פה, אחרי המליאה אני יכול להקים את הוועדה?     

ארבל אסטרחן: ובמליאה לבחור את הוועדה

ארבל אסטרחן:  תצטרך ועדת הכנסת להתכנס, אחרי שהליכוד ייתן את השמות, להמליץ על היושב-ראש

אופיר כץ: זה מה שאני אומר, שאני לא יכול להקים את הוועדה

ארבל אסטרחן: היא מוקמת

שמחה רוטמן: היא מוקמת, אתה לא יכול לכנס אותה לבחירת יושב-ראש עד שלא תחליט פה

זאב אלקין: אבל אם אנחנו מצביעים עכשיו על כל היו"רים כהמלצת מסדרת, לא צריך עוד פעם לכנס ועדה

אופיר כץ: לא, רק אצלי

ארבל אסטרחן: רק על שני היו"רים מהליכוד הם יצטרכו להצביע

אופיר כץ: רק השניים שלי

אופיר כץ:       אם כך, אנחנו עוברים להצבעה, מי בעד ההרכב שהוצע כפי שהקראתי עכשיו? מי נגד? מי נמנע?     

אחמד טיבי: לקחו מאתנו את מעמד האישה

אחמד טיבי: בעד – 14 

אחמד טיבי: נמנעים – אין אושר

אופיר כץ: 14 חברים הצביעו בעד, אין נמנעים, אין מתנגדים

אופיר כץ:  אם כך, הרכב הוועדות אושר בוועדה

אופיר כץ:  אנחנו נמשיך את היום במליאה לאשר - - -     

מירב בן ארי: תודה רבה

מירב בן ארי:  אני מבקשת רביזיה

אופיר כץ: רביזיה של שמחה רוטמן

מירב בן ארי: אני ביקשתי

אופיר כץ: מירב ושמחה ביקשו רביזיה, בשעה 10:50

אופיר כץ:  בינתיים תביאו שמות

אופיר כץ: אני פותח את הישיבה

אופיר כץ:  יש לנו רביזיה של שמחה רוטמן, בבקשה שמחה תנמק

שמחה רוטמן: הנימוק לרביזיה הוא מאוד פשוט

שמחה רוטמן:  במהלך הדיון עלתה הצעה, ואני חושב שהיא הצעה מאוד מאוד נכונה, והייתי בטוח שהיא גם תיכנס לנוסח ההחלטה, שלכל סיעה שיש חברים בחוץ וביטחון, אוטומטית כבר יאושר לה גם ממלא מקום אחד לכל הסיעות, ואז הסתבר שבנוסח ההחלטה עצמו רק - - -     

- דדון: אחד או כמספר החברים?     

שמחה רוטמן: כמספר החברים

- דדון: לא אחד

שמחה רוטמן: כן כן

ארבל אסטרחן: אגב, למי  אין ממלא מקום?     

שמחה רוטמן: ממלא מקום לכל הסיעות, ואז אחר כך אם הן יבחרו לאייש, יבחרו לאייש

שמחה רוטמן:  ואם הן יבחרו לא לאייש, לא יבחרו לאייש

שמחה רוטמן:  לכן אני מבקש לפתוח את ההצבעה, לקבל את הרביזיה ואז לתקן את ההחלטה בהתאם

אופיר כץ: אחת הרביזיות המוצדקות

אופיר כץ:  מי בעד?      

אופיר כץ: אושרה

אופיר כץ: הרביזיה התקבלה

אופיר כץ:       עכשיו אנחנו נעדכן, כמו ששמחה אמר, לגבי חוץ וביטחון גורף לכל החברים – כמספר החברים יהיו ממלאי מקום לכל הסיעות המיוצגות בוועדה

אופיר כץ:       מי בעד כל ההחלטה עם השינוי שאמרנו עכשיו?     

אופיר כץ: אושרה

אופיר כץ: 	אושרה פה אחד

ארבל אסטרחן: אנחנו נכין את זה לעלות למליאה

אופיר כץ: הישיבה נעולה, תודה רבה לכולם

אופיר כץ:  אנחנו נתראה במליאה